stanford-oval/wikipedia huggingface dataset:
In the Zone
רקע ופיתוח

בנובמבר 2001, הוציאה ספירס את אלבומה השלישי Britney, שייצג נושאים מבוגרים ופרובוקטיביים יותר וכך גם הסינגל הראשי "I'm a Slave 4 U". האלבום מכר בארבעה מיליון עותקים בארצות הברית; אף על פי כן, הדבר נתפס כ"ממכר גרוע" בהשוואה לאלבומיה הקודמים. בשנה שלאחר מכן, החלו לצוץ שמועות שמערכת היחסים שלה עם הזמר ג'סטין טימברלייק הסתיימה לאחר שלוש שנות זוגיות. לאחר סיום סבב ההופעות Dream Within a Dream Tour, ביולי 2002, הודיעה ספירס שתיקח הפסקה מהקריירה שלה למשך חצי שנה. בנובמבר 2002 היא חשפה שהחלה לעבוד על אלבום האולפן הבא שלה. היא הסבירה, "טוב, למעשה, רק אמרתי שאני רוצה שבועיים-שלושה חופש. [....] וכל העולם היה כמו, 'אומיגוד, [כך] היא איננה..."
ביקורות

אלבומה הפרובוקטיבי ביותר של ספירס, In the Zone, היה גם לאלבום המגוון והאמנותי ביותר אשר הוציאה לאור, וכלל מפיקים כמו אר קלי, בלודשי ואוונט, מובי ועוד. לאחר יציאת האלבום, התרכזו המבקרים בעיקר בתוכן השירים "Breathe on Me" ו-"Touch of My Hand" אשר שניהם בעלי אופי מיני.
האלבום קיבל ביקורות חלשות בעיקרו. Stylus Magazine נתנו לאלבום ציון D, וכתבו "האלבום סובל מהניסיון של ספירס להפוך מילדת פופ לאשה בוגרת. אם ספירס הייתה אחראית לקריירה שלה, אולי היא הייתה יכולה ליצור משהו מוזיקלי". לעומת זאת, The Guardian, נתנו לאלבום ציון 4 מתוך חמישה כוכבים, וכתבו "לא כמו באלבומים הראשונים, בIn the Zone אין שירים 'סתמיים' שנועדו למלא מקום. האלבום הוא 50 דקות של להיטי פופ טראשים המכילים אלמנטים של היפ הופ ורית'ם אנד בלוז".
האלבום הנפיק את הלהיט "Toxic" אשר נכנס לעשרת המובילים במצעד הבילבורד בארצות הברית, וזיכה את ספירס בפרס גראמי הראשון שלה בקטגוריית "Best Dance Recording".
הצלחה

In the Zone נכנס אל המקום הראשון במצעד המכירות האמריקאי בשל מכירות של יותר מ-609,000+ עותקים בשבוע הראשון ליציאת האלבום. לאחר שחרור הסינגל "Toxic" מכירות האלבום עלו שוב. עד היום מכר האלבום יותר מ-3,000,000+מיליון עותקים בארצות הברית. בזכות אלבום זה שברה ספירס את שיאה האישי כשהצליחה להיכנס בפעם הרביעית ברציפות למקום הראשון במצעד הבילבורד האמריקאי. בקנדה נכנס האלבום אל המקום הראשון וקיבל מעמד של אלבום פלטינה משולשת. בצרפת נכנס אל המקום הראשון גם כן, ומכר 225,000+ עותקים והפך לאלבום מעמד זהב כפול. באפריל 2004 קיבל האלבום מעמד פלטינה באירופה לאור מכירות של יותר מ-1,000,000+ עותקים. האלבום הגיע לעשרות המובילים ב-14 מצעדים בעולם ונמכר כיום על סך של יותר מ-10,000,000+ מיליון עותקים.
סיבוב הופעות The Onyx Hotel Tour

ב-2 במרץ 2004 יצאה ספירס לסיבוב הופעות הרביעי, ששמו The Onyx Hotel Tour שנושא את שם האלבום In the Zone. בסיבוב ההופעות ביצעה ספירס כ-54 הופעות, 29 באירופה, 25 בצפון אמריקה והצליח להשיג כ-63.5 מיליון דולר.
סינגלים

"Me Against the Music" הוא הסינגל הראשון מתוך "In the Zone". בתחילה, בריטני התכוונה להוציא את הסינגל בגרסת סולו, אך בחזרות למופע בטקס פרסי הווידאו של ערוץ MTV, השמיעה ספירס למדונה את השיר, אשר מיד התלהבה והציעה להשתתף בשיר-מה שהתברר כהצלחה. הסינגל הפך לסינגל המצליח של ספירס בארצות הברית מאז "I'm a Slave 4 U". בבריטניה הגיע הסינגל למקום השני במצעד הפזמונים ונכנס לחמשת המובילים במדינות נוספות באירופה ובאוסטרליה.
"Toxic", הופק על ידי הצמד השוודי "בלודשי & אוונט" ונכתב על ידי קאת'י דניס היה לסינגל השני. השיר המלווה בקליפ "עתידי" אשר בוים על ידי ג'וסף קהן, מכר יותר מ-200,000+ עותקים בבריטניה והפך ללהיט ענק באירופה ואוסטרליה. "Toxic" הפך ללהיט הגדול ביותר של ספירס ברחבי העולם מאז "Oops!... I Did It Again". בארצות הברית, נכנס הסינגל למקום ה-9 ושהה שם כ־20 שבועות סך הכול. בבריטניה הצליח הסינגל להיכנס לפסגה והפך לסינגל הרביעי שלה לכבוש את המצעד.
"Everytime", בלדת פסנתר הנכתבה על ידי ספירס עצמה, הייתה הסינגל השלישי מתוך "In the Zone". הסינגל יצא בזמן שסיבוב ההופעות "The Onyx Hotel Tour" הגיע לבריטניה, מה שגרם לסינגל להגיע למקום הראשון במצעד הבריטי. גם באוסטרליה הגיע הסינגל לפסגה ובארצות הברית למקום ה-15. שמועות רבות טענו שהשיר הוא שיר "תשובה" ל-"Cry Me a River" של האקס, ג'סטין טימברלייק.
"Outrageous", נכתב והופק על ידי אר קלי, תוכנן להיות הסינגל הרביעי. בזמן צילומי הקליפ לשיר, נפגעה ספירס בברכה, מה שגרם לאי-קידום הסינגל. הסינגל לא קודם אך יצא בארצות הברית, שם הוא הגיע למקום ה-79 וביפן.
"Breath On Me" סינגלים שהיו מתוכננים לצאת אחרי Outrageous, היו השירים Touch Of My Hand, Breath On Me ו-Early Mornin' אך בוטלו עקב פציעתה של ספירס, לבסוף "Breath On Me" יצא כסינגל פרומו בלבד.
מיקומי שיא

|   ‏‏‏  מצעדים ודירוגים (2004–2003)> מדינה |   ‏‏‏  מצעדים ודירוגים (2004–2003)> מצעד |   ‏‏‏  מצעדים ודירוגים (2004–2003)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 10 |
|  אוסטרליה | מצעד האלבומים האוסטרלי | 10 |
|  אירופה | מצעד האלבומים האירופאי | 3 |
|  איטליה | מצעד האלבומים האיטלקי | 16 |
|  אירלנד | מצעד האלבומים האירי | 4 |
|  ארצות הברית | בילבורד 200 | 1 |
|  גרמניה | GfK – טופ 100 | 2 |
|  דנמרק | היטליסטן | 8 |
|  הולנד | מצעד 100 האלבומים ההולנדיים | 9 |
|  הונגריה | Mahasz | 7 |
|  הממלכה המאוחדת | מצעד האלבומים הבריטי | 13 |
|  ולוניה | אולטראטופ 40 | 5 |
|  יוון | IFPI Greece | 5 |
|  יפן | אוריקון | 3 |
|  מקסיקו | טופ 100 – מקסיקו | 1 |
|  נורווגיה | VG-lista | 11 |
|  ניו זילנד | המצעד הניו זילנדי הרשמי | 25 |
|  סקוטלנד | מצעד האלבומים הסקוטי | 12 |
|  פולין | ZPAV | 23 |
|  פורטוגל | מצעד האלבומים הפורטוגזי (AFP) | 11 |
|  פינלנד | המצעדים הפיניים הרשמיים | 15 |
|  פלנדריה | אולטראטופ 50 | 7 |
|  צ'כיה | ČNS IFPI | 6 |
|  צרפת | SNEP | 15 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 8 |
|  שווייץ | המצעד השווייצרי | 6 |
|   ‏‏‏  מצעדים חודשיים (2003)> מדינה |   ‏‏‏  מצעדים חודשיים (2003)> מצעד |   ‏‏‏  מצעדים חודשיים (2003)> מיקום שיא |
| --- | --- | --- |
|  ארגנטינה | ארגנטינה הוט 100 | 1 |
|  קוריאה הדרומית | סירקל צ'ארט | 1 |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |
| --- | --- | --- |
| בילבורד גלובל ללא ארצות הברית | 8 |  |
|  איטליה | מצעד האלבומים האיטלקי | 93 |
|  ארצות הברית | בילבורד 200 | 145 |
|  צרפת | SNEP | 75 |
|  קוריאה הדרומית | סירקל צ'ארט | 5 |
|  שווייץ | המצעד השווייצרי | 84 |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 36 |
|  אוסטרליה | מצעד האלבומים האוסטרלי | 49 |
|  אירופה | מצעד האלבומים האירופאי | 23 |
|  ארצות הברית | בילבורד 200 | 8 |
|  גרמניה | GfK – טופ 100 | 35 |
|  הולנד | מצעד 100 האלבומים ההולנדיים | 84 |
|  הונגריה | Mahasz | 17 |
|  הממלכה המאוחדת | מצעד האלבומים הבריטי | 51 |
|  ולוניה | אולטראטופ 40 | 93 |
|  יפן | אוריקון | 40 |
|  פלנדריה | אולטראטופ 50 | 86 |
|  צרפת | SNEP | 68 |
|  קוריאה הדרומית | סירקל צ'ארט | 3 |
|  שווייץ | המצעד השווייצרי | 49 |
|   ‏‏‏  מצעדי עשור (2009–2000)> מדינה |   ‏‏‏  מצעדי עשור (2009–2000)> מצעד |   ‏‏‏  מצעדי עשור (2009–2000)> מיקום שיא |
| --- | --- | --- |
|  ארצות הברית | בילבורד 200 | 143 |
היסטוריית יציאות לאור

| אזור | תאריך יציאה | פורמט | חברת תקליטים | גרסה | מקור |
| --- | --- | --- | --- | --- | --- |
| איטליה | 12 בנובמבר 2003 | תקליטור | ברטלסמן מיוזיק גרופ | סטנדרטית |  |
| בריטניה | 12 בנובמבר 2003 | תקליטור | תקליטי RCA | סטנדרטית |  |
| יפן | 15 בנובמבר 2003 | תקליטור | ברטלסמן מיוזיק גרופ | סטנדרטית |  |
| אוסטרליה | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| אוסטריה | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| צרפת | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| גרמניה | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| ספרד | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| שווייץ | 17 בנובמבר 2003 | תקליטור | ברטלסמן מיוזיק גרופ | סטנדרטית |  |
| קנדה | 18 בנובמבר 2003 | תקליטור | ברטלסמן מיוזיק גרופ | סטנדרטית |  |
| ארצות הברית | 18 בנובמבר 2003 | תקליטור | ג'ייב רקורדס | סטנדרטית |  |
| קנדה | 26 באפריל 2005 | תקליטור + DVD | סוני BMG | DualDisc |  |
| ארצות הברית | 26 באפריל 2005 | תקליטור + DVD | ג'ייב רקורדס | DualDisc |  |
| אוסטריה | 29 באוגוסט 2005 | תקליטור + DVD | סוני BMG | DualDisc |  |
| גרמניה | 29 באוגוסט 2005 | תקליטור + DVD | סוני BMG | DualDisc |  |
| שווייץ | 29 באוגוסט 2005 | תקליטור + DVD | סוני BMG | DualDisc |  |
| בריטניה | 26 בספטמבר 2005 | תקליטור + DVD | תקליטי RCA | DualDisc |  |
| איטליה | 14 באוקטובר 2005 | תקליטור + DVD | סוני BMG | DualDisc |  |
| ארצות הברית | 9 באוגוסט 2019 | תקליט (בלעדי Urban Outfitters) | לגאסי רקורדינגס | סטנדרטית |  |
ביאורים

↑  "Chris Cox Megamix" מורכב מ-"...Baby One More Time",‏ ‏"(You Drive Me) Crazy", ‏"I'm a Slave 4 U", ‏"Oops!... I Did It Again", ‏"Stronger",‏ "Everytime" ו-"Toxic".
Paint Box

"Paint Box" הוא שיר של להקת הרוק הבריטית פינק פלויד, שנכתב והושר על ידי הקלידן ריצ'רד רייט. השיר יצא לראשונה בשנת 1967 כבי-סייד לסינגל "Apples and Oranges". השיר עוסק בגבר שחי במערכת יחסים מתעללת ויש לו חברים מלאכותיים.
מילים ולחן

המאפיינים המוזיקליים של השיר כוללים את מילויי התופים הארוכים של ניק מייסון, וסולו פסנתר של רייט, אשר מסתובב סביב ספקטרום הסטריאו. רייט גם מכפיל על פסנתר טאק בנוסף לפסנתר האקוסטי הרגיל.
מילות השיר מתחילות ב"אתמול בלילה שתיתי יותר מדי / יושב במועדון עם כל כך הרבה טיפשים", וכוללות פזמון אמביוולנטי: "אני פותח את הדלת לחדר ריק / ואז אני שוכח".
השיר הוא הראשון מבין שירים רבים של פינק פלויד שכולל באופן בולט אקורד תשיעי נוסף במי מינור. אקורד זה יהפוך לסימן ההיכר של החומר המוכר יותר שלהם: הוא פותח את The Dark Side of the Moon עם "Breathe". הוא בולט בשיר "Welcome to the Machine" מתוך האלבום Wish You Were Here, שם הוא מופיע לסירוגין עם אקורד שביעי בדו מז'ור במשך רוב השיר. "Dogs" מתוך Animals מתרכז סביב האקורד כפי שהוא מנוגן על גיטרות מכווננות כלפי מטה, והתוצאה היא גובה קונצרט של רה מינור תשיעי. השיר הופיע שוב בשירים "Hey You" ו-"Vera" מתוך "The Wall". הוא הופיע בלא פחות מארבעה שירים מתוך The Final Cut: השירים "Your Possible Pasts", "The Hero's Return", "The Gunner's Dream", ו-"The Fletcher Memorial Home".
שחרור

"Paint Box" יצא במקור במונו עבור הסינגל. מיקס סטריאו נכלל מאוחר יותר באוסף Masters of Rock, ובאלבום האוסף Relics בשם "Paintbox". האיות בן המילה האחת שומש גם כאשר מיקס המונו הונפק בדיסק השלישי של מהדורת הדלוקס לרגל 40 שנה ל-The Piper at the Gates of Dawn. השיר יצא במונו שוב בשנת 2016 על גבי תקליטורי Cambridge St/ation ו-Cre/ation במארז The Early Years 1965–1972.
קליפ

סרט תדמית לשיר צולם עבור הטלוויזיה הבלגית ב-18 או ב-19 בפברואר 1968, בו הלהקה מבצעת פנטומימה לשיר על גשר בבריסל. אף על פי שסיד בארט עדיין היה חבר בלהקה כאשר השיר הוקלט (אוקטובר 1967) ובזמן צילומי הסרט, הסרט מציג את דייוויד גילמור על גיטרה, בהופעתו הראשונה בסרט עם פינק פלויד. ניתן לראות את מבנה האטומיום ברקע בזמן שהלהקה מנגנת.
משתתפים

ריצ'רד רייט - שירה, פסנתר, פסנתר טאק
סיד בארט - גיטרות אקוסטיות וחשמליות, קולות רקע
רוג'ר ווטרס - גיטרה בס, קולות רקע
ניק מייסון - תופים
הערות שוליים

↑  The Piper at the Gates of Dawn [3-CD Deluxe Ed..., AllMusic (באנגלית)
↑  Andrew Unterberger, The 50 Greatest Pink Floyd Songs: Critic’s Picks, Billboard, ‏2017-08-04 (באנגלית אמריקאית)
↑  Strong, Martin C., The Great Rock Discography, 2004, עמ' 1177, ISBN 1-84195-551-5
↑  Andy Mabbett, Chris Charlesworth, The complete guide to the music of Pink Floyd, London: Omnibus, 1995, ISBN 978-0-7119-4301-8
↑  Pink Floyd: Anthology (1980 Warner Bros. Publications, Inc., Secaucus N.J.)
↑  Pink Floyd: The Final Cut (1983 Pink Floyd Music Publishers Ltd., London, England.)
↑  sackorats (2006-10-09), pink floyd paint box, נבדק ב-2024-06-28
↑  The Concert Database Pink Floyd, 1968-02-18 - 1968-02-19, Belgian TV 1968 (40th Anniversary Edition),, Brussels, Belgium, Compilations, voio, HRV DVD 014, www.pf-db.com
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
| --- | --- |
בקרת זהויות :  MusicBrainz work: 75228485-6e82-3a1f-a47e-47179d40106f
Therion

| --- | --- |

 מקום הקמה:  שוודיה, Upplands Väsby Municipality 
 מוקד פעילות:  שוודיה שוודיה
 תקופת הפעילות:  מ-1987
 זרם:  מטאל
 סוגה:  דת' מטאל (בראשיתה) מטאל סימפוני (בהמשך)
 חברת תקליטים:  Deaf, Active, Megarock, Nuclear Blast
 http://www.megatherion.com
 חברים
 Christofer Johnsson Kristian Niemann Sami Karppinen Johan Niemann Sarah Jezebel Deva Richard Evensand Dan Swanö Fredrik Isaksson Thomas Vikström Lars Rosenberg Oskar Forss Peter Hansson Mats Levén 
 
Therion היא להקת מטאל סימפוני משוודיה. הלהקה נחשבת לאחת הלהקות החשובות והבולטות בז'אנר זה. השם Therion בא מיוונית עתיקה (θηρίον) ופירושו "חיה". אף על פי שבמקור המילה מתייחסת לחיה מספר חזון יוחנן הנוצרי, השם נבחר כמחווה לאלבום To Mega Therion של Celtic Frost.
היסטוריה

ת'ריון התחילה כלהקת דת' מטאל, אך מאוחר יותר החלה לשלב אלמנטים תזמורתיים במוזיקת המטאל שלה, הבולטים שבהם הם שימוש בזמרות אופרה, מקהלות ומוזיקה קלאסית שנוגנה על ידי נגנים קלאסיים שהצטרפו ללהקה. השימוש באלמנטים של מוזיקה קלאסית הפך לחלק מרכזי מהקומפוזיציה ולא רק תוספת למטאל. להקה זו קידמה, דחפה, הפיצה והפכה לפופולרי את סוגת המטאל הסימפוני.
נושאי השירים של ת'ריון שאובים ממיתולוגיות שונות, אמונה בכישוף ובפאגאניזם וממסורות עתיקות. את רוב השירים כותב תומאס קרלסון, מייסד וראש מסדר דרגון רוג (מסדר פאגאני העוסק בפולחני כישוף) בו יוהנסון חבר.
הרכב הלהקה השתנה באופן ניכר במהלך השנים, ובנוסף לחברים הקבועים השתתפו בהקלטות ובהופעות הרבה מוזיקאים אורחים.
הלהקה הופיעה פעמיים בישראל, ב-2007 וב-2018.
דיסקוגרפיה

Of Darkness... (1991)
Beyond Sanctorum (1992)
Symphony Masses: Ho Drakon Ho Megas (1993)
Lepaca Kliffoth (1995)
Theli (1996)
A'arab Zaraq - Lucid Dreaming (1997)
Vovin (1998)
Crowning of Atlantis (1999)
Deggial (2000)
Secret of the Runes (2001)
Lemuria (2004)
Sirius B (2004)
Gothic Kabbalah (2007)
Sitra Ahra (2010)
Les Fleurs du Mal (2012)
Les Épaves (EP) (2016)
Beloved Antichrist (2018)
Leviathan (2021)
Leviathan II (2022)
Leviathan III (2023)
חברי הלהקה > נוכחיים

כריסטופר יוהנסון (Christofer Johnsson) - גיטרה, קלידים (1987–היום), שירה (1987–2006)
Nalle "Grizzly" Påhlsson - גיטרה בס (2008–היום)
כריסטיאן וידאל (Christian Vidal) - גיטרה (2010–היום)
יוהאן קולברג (Johan Koleberg) - תופים (2008–היום)
תומאס ויקסטרום (Thomas Vikström) - סולן (2007–היום)
לורי לואיס (Lori Lewis) - שירה נשית, סופרן (2011–היום)
הערות שוליים

↑  Jurek, Thom. "Gothic Kabbalah review". Allmusic. נבדק ב-2007-07-25.
↑  "Embracing The Dark: The Magic Order of Dragon Rouge – book description". Official store. אורכב מ-המקור ב-2007-04-30. נבדק ב-2007-07-25.
| --- | --- |
בקרת זהויות :  BIBSYS: 10014177  BnF: cb13951578q (data)  ISNI: 0000 0001 0658 1756  LCCN: no2009147559  MusicBrainz: c6b0db5a-d750-4ed8-9caa-ddcfb75dcb0a  NKC: xx0098278  VIAF: 126840257   WorldCat (עם VIAF): 126840257 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
The Pinkprint

The Pinkprint (בעברית: טביעת אצבע ורודה) הוא אלבום האולפן השלישי של הזמרת הטרינידדית ניקי מינאז'. האלבום יצא לאור ב-15 בדצמבר 2014 דרך חברות התקליטים יאנג מאני, קאש מאני רקורדס וריפבליק רקורדס. בעוד באלבומה הקודם של מינאז', Pink Friday: Roman Reloaded, בלטו שירי פופ ודאנס, באלבום זה יש דגש על מוזיקת היפ הופ. ב-21 במאי 2014 יצא לאור הסינגל הראשון מהאלבום, "Pills n Potions". האלבום הגיע למקום השני במצעד הבילבורד 200 ואף זכה למעמד פלטינום 2x בארצות הברית, לפי נתוני איגוד תעשיית ההקלטות האמריקאי (RIAA). האלבום אף היה מועמד לפרס אלבום הראפ הטוב ביותר בטקס פרסי גראמי ה-58.
בשבוע הראשון לצאתו נכנס האלבום למקום השני במצעד הבילבורד 200, תוך שמכר 244,000 עותקים (198,000 מכירות טהורות). האלבום שהה במשך שלושה שבועות רצופים במקום השני במצעד ובכך הפך לאלבום הראפ היחידי של אישה לעשות זאת. לאחר שנה וחודשיים מצאתו קיבל האלבום את התואר פלטינה כפולה מאיגוד תעשיית ההקלטות האמריקאי (RIAA). השיר זכה בפרס אלבום הראפ הטוב ביותר בטקס פרסי המוזיקה האמריקאי. זו זכייה שלישית של מינאז' בקטגוריה זו, והיא גם האמנית עם הכי הרבה זכיות בקטגוריה.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-49.
רקע

האלבום הוזכר לראשונה בשנת 2013, כאשר הודיעה מינאז' שבאלבום האולפן הבא שלה היא תתרכז בראפ, ושהיא מתכוונת להתחיל לכתוב שירים לאלבום זה במהלך השנה.
שמו של האלבום הוכרז באופן רשמי בקליפ לשיר "Lookin Ass", שיצא לאור ב-12 בפברואר 2014. שם האלבום הוא מחווה לאלבומו של ג'יי זי "The Blueprint". מינאז' ציינה כי "כולם יודעים כמה אני אובססיבית עם ג'יי זי. הוא תמיד היה הראפר המועדף עליי".
מינאז' קידמה את האלבום באמצעות שני שירים שפרסמה, "Chi-Raq" ו-"Yasss Bish", אך לא הודיעה אם הם אכן יופיעו באלבום. בשיר "Yasss Bish" שיצא לאור ב-2 במאי 2014, בו משתתף הראפר סולג'ה בוי, הודיעה מינאז' על הוצאת הסינגל הראשון מהאלבום, Pills n Potions, שיצא לאור כשבועיים לאחר מכן.
סינגלים

"Pills n Potions" - הוכרז כסינגל הראשון מהאלבום ב-18 במאי 2014, בטקס פרסי המוזיקה של מגזין הבילבורד לשנת 2014, ויצא לאור שלושה ימים לאחר מכן, ב-21 במאי. השיר הגיע למקום ה-24 במצעד הסינגלים של ארצות הברית, בילבורד הוט 100, שם גם הגיע למקום השני במצעד שירי הראפ. באוסטרליה הגיע הסינגל למעמד זהב.
"Anaconda" - הוכרז כסינגל השני מהאלבום ב-24 ביולי 2014 בעמוד האינסטגרם של מינאז', לאחר שרמזה על הוצאתו מספר פעמים באותו השבוע. השיר היה צפוי לצאת לאור ב-28 ביולי, אך הוצאתו נדחתה ל-4 באוגוסט. ב-1 באוגוסט, שלושה ימים לפני הוצאתו, דלף השיר לאינטרנט באיכות נמוכה, ומספר שעות לאחר מכן באיכות גבוהה. הקליפ לשיר שבר את שיא הצפיות לקליפ ב-24 שעות ביוטיוב (19.6 מיליון צפיות). השיר זכה להצלחה רבה והגיע למקום השני במצעד הבילבורד הוט 100. השיר היה מועמד לפרס הגראמי לשיר הראפ הטוב ביותר.
"Only" - יצא לאור ב-28 באוקטובר 2014 כסינגל השלישי מהאלבום. בשיר משתתפים הראפרים דרייק וליל ויין והזמר כריס בראון. השיר זכה להצלחה רבה והגיע למקום ה-12 במצעד הבילבורד הוט 100.
"Bed of Lies" - יצא לאור ב-16 בנובמבר 2014 כסינגל הרביעי מהאלבום. בשיר משתתפת הזמרת סקיילר גריי. השיר בוצע לראשונה בטקס ה-EMA 2014 בו גם הנחתה מינאז'.
"Truffle Butter" - יצא לאור ב-23 בינואר 2015, כסינגל החמישי מהאלבום. בשיר משתתפים הראפרים דרייק וליל ויין. השיר הגיע למקום ה-14 במצעד הבילבורד הוט 100.
"The Night Is Still Young" - יצא לאור ב-12 באפריל 2015 כסינגל השישי מהאלבום. השיר הגיע למקום ה-31 במצעד הבילבורד הוט 100.
"Trini Dem Girls" - יצא לאור ב-1 בספטמבר 2015 כסינגל השביעי מהאלבום. השיר הגיע למקום ה-26 במצעד השירים הקצביים של הבילבורד.
מיקומי שיא

|   ‏‏‏  מצעדים ודירוגים (2014–2015)> מדינה |   ‏‏‏  מצעדים ודירוגים (2014–2015)> מצעד |   ‏‏‏  מצעדים ודירוגים (2014–2015)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 19 |
|  אוסטרליה | מצעד האלבומים האורבניים | 2 |
|  איטליה | מצעד האלבומים האיטלקי | 100 |
|  אירלנד | מצעד האלבומים האירי | 31 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 69 |
|  דנמרק | היטליסטן | 21 |
|  הולנד | מצעד 100 האלבומים ההולנדיים | 32 |
|  הממלכה המאוחדת | מצעד האלבומים הבריטי | 22 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 87 |
|  טאיוואן | ג'י-מיוזיק | 7 |
|  יוון | IFPI Greece | 16 |
|  יפן | אוריקון | 43 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 21 |
|  ספרד | PROMUSICAE | 76 |
|  סקוטלנד | מצעד האלבומים הסקוטי | 27 |
|  פינלנד | המצעדים הפיניים הרשמיים | 18 |
|  פלנדריה | אולטראטופ 50 | 46 |
|  צרפת | SNEP | 70 |
|  קוריאה הדרומית | סירקל צ'ארט | 77 |
|  קנדה | מצעד האלבומים הקנדי | 6 |
|  קרואטיה | טופ ליסטה | 11 |
|  רוסיה | טופ-היט | 8 |
|  שוודיה | סוורייטופליסטן | 9 |
|  שווייץ | המצעד השווייצרי | 39 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  ארצות הברית | בילבורד 200 | 7 |
|  ארצות הברית | מצעד אלבומי ה-R&B/היפ-הופ | 4 |
|  ארצות הברית | מצעד האלבומים הדיגיטליים | 18 |
|  קנדה | מצעד האלבומים הקנדי | 41 |
|  שוודיה | סוורייטופליסטן | 37 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  ארצות הברית | בילבורד 200 | 94 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 124 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
סיכום
| בכל העולם | — | 70,000 |
Studio 100 Animation

| --- | --- |

 נתונים כלליים
 תקופת הפעילות:  2008–הווה (כ־16 שנים)
 חברת אם:  Studio 100
 מיקום המטה:  פריז, צרפת
 ענפי תעשייה:  הנפשה, בפסקה זו רשומה אחת נוספת שטרם תורגמה 
 מוצרים עיקריים:  סרטי הנפשה, סדרות הנפשה
  
 אתר רשמי
 
Studio 100 Animation (בתרגום לעברית: אולפן 100 הנפשה) היא חברת הפקה ושירותים עולמית, המתמחה בעסקי ההנפשה, אשר הוקמה בשנת 2008. החברה ממוקמת בפריז, צרפת, והיא חברת בת של Studio 100, חברה המובילה בתחום הבידור לכל המשפחה הממוקמת בבלגיה.
היסטוריה

החברה הוקמה בשנת 2008, כאשר באותה שנה Studio 100, לה החברה משמשת כחברת בת, רכשה את EM Entertainment ואת אולפן ההנפשה האוסטרלי Flying Bark Productions. בשנת 2012, החברה הקימה משרד רישוי ומרצ'נדייזינג בפריז במטרה לנהל את נכסיה בצרפת. בשנת 2017, Studio 100 רכשה את Little Airplane Productions, ובשנה שלאחר מכן הקימה אולפן הנפשה במינכן, גרמניה, כדי להפיק סרטים עלילתיים ב-CGI.
פילמוגרפיה > סדרות טלוויזיה

פלורי והדרקונים (2011-2010)
הדבורה מאיה (2012, 2017)
ויק הוויקינג (2014-2013)
היידי (2016-2015)
קיי3 (2015)
ההרפתקאות המופלאות של בלינקי ביל (2017-2016)
נילס הולגרסון (2017)
ארתור והמינימונים (2018)
הסוכנות הגלקטית (2019) - הפקה משותפת יחד עם Cosmos-Maya
גליץ' טק (2020)
פילמוגרפיה > סרטים

הדבורה מאיה - הסרט (2014)
בלינקי ביל: הסרט (2015)
הדבורה מאיה: גביע הדבש (2015)
ויק ההורס (2019)
100% זאב (2020)
הדבורה מאיה וביצת הזהב (2021)
There for You

There for You (בעברית: שם בשבילך) הוא סינגל של המפיק המוזיקלי ההולנדי מרטין גריקס, שהוקלט על ידי הזמר-יוצר האוסטרלי טרוי סיון. השיר יצא לאור ב-26 במאי 2017, כסינגל שלא מתוך אלבום.
השיר הגיע למקום ה-40 במצעד הסינגלים הבריטי, וה-94 במצעד הבילבורד הוט 100.
רקע וכתיבה

השיר נכתב על ידי מרטין גריקס, טרוי סיון, לילנד, בן בורג'ס, ויליאם בין, ג'סי תומאס והופק על ידי בין, גריקס ובארט שודל. השיר הוא שיר בסגנון ה-EDM. עם השיר הופיעו השניים לראשונה בפסטיבל קואצ'לה שהתקיים באפריל 2017.
בארצות הברית זכה השיר למעמד זהב על מכירות של 500,000 עותקים, ובבריטניה זכה למעמד כסף על מכירות של 200,000 עותקים.
וידאו קליפ

הווידאו קליפ הנלווה שיצא לשיר עלה לערוץ היוטיוב של מרטין גריקס ב-25 במאי 2017. חלקים מהקליפ נלקחו מהופעותיו של מרטין גריקס, וחלקים אחרים צולמו במקומות שונים ומציגים בתוכם את טרוי סיון.
נכון לספטמבר 2018, מונה הצפיות של הקליפ עומד על כ-228 מיליון צפיות.